Kulle Kurrel
Tallinn, Rehe tn 1 // 5 // 7 // 9 // 11 korteriühistu
Tallinn, Kadaka tee 191a // 191b korteriühistu		
Terviseamet	
Keskkonnaamet	
Päästeamet	19.04.2025 nr 3-2/465 - 2	

	

	
Kadaka tee 88 kinnistu ja lähiala detailplaneering		

Austatud kinnistu omanikud	

Tallinna Linnaplaneerimise Ametis (edaspidi amet) on menetluses Kadaka tee 88 kinnistu ja lähiala detailplaneering (edaspidi detailplaneering), mis võeti vastu 16.05.2024 Tallinna Linnavolikogu otsusega nr 72. Detailplaneeringu avalik väljapanek toimus 01.07 – 31.07.2024. Edastame teile enne kehtestamist detailplaneeringu arvamuse avaldamiseks, kuna olete lähipiirkonna naabrid. 
Detailplaneeringu kohaselt moodustatakse Kadaka tee 88, Kadaka tee 88a, Kadaka tee 88c ja Kadaka tee 88d kinnistutest piiride muutmise teel kuni 11 korterelamumaa sihtotstarbega krunti, millest kahel on 0-10% ärimaa kõrvalsihtotstarve ning üks ärimaa krunt. Lisaks moodustatakse kaks transpordimaa sihtotstarbega krunti ning üks üldkasutatava maa sihtotstarbega krunt, millel on 0-10% ühiskondlike ehitiste maa kõrvalsihtotstarve. Detailplaneeringuga on moodustatavatele kruntidele määratud ehitusõigus kuni kuueteistkümne 2-4-korruselise korterelamu, ühe kuni 3-korruselise ärihoone ja ühe kuni 3- korruselise ühiskondliku hoone ehitamiseks. Planeeritud hoonetele on võimalik rajada rõdusid. Lahtised rõdud, mida ei arvestata brutopinna hulka, on planeeritud hoonestusala piires ning võivad ulatuda kuni 3 m kaugusele hoone välisseinast. Detailplaneering on määranud üldised maakasutustingimused ja heakorrastuse, haljastuse, juurdepääsude, parkimise ning tehnovõrkudega varustamise  põhimõttelised lahendused. 
Kadaka tee 88 kinnistu ja lähiala detailplaneeringu koostamise käigus viidi läbi OÜ Hendrikson & Ko poolt  keskkonnamõju strateegiline hindamine (edaspidi KSH), mille Tallinna Linnavalitsuse algatas 20. jaanuaril 2016 korraldusega nr 60-k „Kadaka tee 88 kinnistu ja lähiala detailplaneeringu koostamise algatamine ning keskkonnamõju strateegilise hindamise algatamine Haabersti linnaosas“. KSH tulemustega on detailplaneeringu koostamisel arvestatud ning KSH tulemused on planeeringusse sisse viidud. Detailplaneeringu lahendus on kooskõlas Haabersti linnaosa üldplaneeringuga.
Detailplaneeringuga ja teiste menetlusdokumentidega saab tutvuda Tallinna planeeringute registris aadressil https://tpr.tallinn.ee/DetailPlanning/Details/DP040760# (detailplaneering nr DP040760). Keskkonnamõju strateegilise hindamise materjalidega saab tutvuda Tallinna Linnavalitsuse kodulehel https://www.tallinn.ee/et/kadaka-tee-88-kinnistu-ja-lahiala-detailplaneering 
Lisainfo: Tallinna Linnaplaneerimise Amet, Marica Sepp tel 640 4380 ja meiliaadress marica.sepp@tallinnlv.ee .

Arvamust detailplaneeringu lahenduse kohta saab esitada kuni 22.05.2025
Planeerimisseaduse § 127 lg 41 kohaselt on korteriühistu juhatus kohustatud edastama teate ka kõigile korteriomanikele.

	
Lugupidamisega	

	
	
(allkirjastatud digitaalselt)	
Kristi Grišakov	
teenistuse juht

	
Kaile Sander
640 4257 kaile.sander@tallinnlv.ee